gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8800, del 28-04-2020 (2020/3068)

CORRECCIÓ d'errades de la Resolució núm. 93/2020, de 8 d'abril, del director de l'Agència de Prevenció i Lluita contra el Frau i la Corrupció, per la qual s'aprova la creació i modificació de diversos llocs de treball i la incorporació a la vigent relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8800

Data del DOGV
:   28-04-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3068


Data del document
:   28-04-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Correcció d'errades

Correcció d'errades

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

CORRECCIÓ d'errades de la Resolució núm. 93/2020, de 8 d'abril, del director de l'Agència de Prevenció i Lluita contra el Frau i la Corrupció, per la qual s'aprova la creació i modificació de diversos llocs de treball i la incorporació a la vigent relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana.  
 [2020/3068]  
   
  
Advertida una errada en la publicació, en el DOGV núm. 8789, de 15 d'abril de 2020, de la Resolució núm. 93/2020 de 8 d'abril, del director de l'Agència de Prevenció i Lluita contra el Frau i la Corrupció, per la qual s'aprova la creació i modificació de diversos llocs de treball i la incorporació a la vigent relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, s'esmena mitjançant la nova publicació integra dels annexos.
Diari Oficial de la Generalitat Valenciana


Sumari del DOGV 8864, del 23-07-2020 (2020/5867)

Informació pública de l'actualització de tarifes de subministrament d'aigua potable e inversions de Calicanto.
--------------------------------------------------------------------------------------------------------------

### Dades del document

Número de DOGV
:   8864

Data del DOGV
:   23-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5867


Organisme emissor
:   UTE Aguas de Chiva

Tipus de document
:   Anunci

Informació pública de l'actualització de tarifes de subministrament d'aigua potable e inversions de Calicanto. [2020/5867]  
S'informa per a general coneixement, que en relació amb la sol·licitud de modificació de tarifes de subministrament domiciliari en Calicanto i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
Quota de servei Euros/mes  
Calibre Fins a 13 mm 6,985  
 15 mm 10,478  
 20 mm 17,463  
 25 mm 24,448  
 30 mm 34,926  
 40 mm 69,851  
 50 mm 104,777  
 65 mm 139,701  
 80 mm 174,627  
 100 mm 244,478  
 125 mm 279,404  
   
Quota consum Euros/m³  
 Límits   
Bloc I De 0 a 20 m³ al bimestre 0,538  
Bloc II De 21 a 40 m³ al bimestre 0,666  
Bloc III De 41 a 60 m³ al bimestre 0,820  
Bloc IV Més de 60 m³ al bimestre 1,179  
   
Quota finalista Euros/mes  
 Tots els abonats 2,184  
  
  
Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 20 de juliol de 2020.- El gerent únic: Juan José Pérez Palomar.
Diari Oficial de la Generalitat Valenciana


Sumari del DOGV 8727, del 28-01-2020 (2019/12322)

Notificació de la sentència dictada en el procediment ordinari número 1935/2016.
--------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12904


Organisme emissor
:   Jutjat de Primera Instància Número 6 d'Alacant

Tipus de document
:   Edicte

Notificació de la sentència dictada en el procediment ordinari número 1935/2016. [2019/12108]  
Pel present i en virtut dels acords en les actuacions del procediment ordinari número 1935/2016, seguits contra els qui després es diran i perquè servisca de notificació personal als executats Maevaenergias, SL, i Luis Macia Tito, de la sentència, l'encapçalament i la part dispositiva diuen literalment:  
  
«Sentència número 259/2017  
  
Alacant, 17 d'octubre de 2017  
Vista per Ana Sancho Alpanes, magistrada jutge titular en funcions de reforç dels Jutjats de Primera Instància d'aquesta ciutat, la interlocutòria de judici d'ordinari número 1935/2016, seguits a instàncies de l'entitat BBVA Autorenting, SA, representada per la procuradora Irene Tormo Moratalla i assistida de la lletrada María del Carmen Pérez Cascales, contra Maevaenergias, SL, i Luis Macia Tito, declarats en situació processal de rebel·lia, sobre resolució del contracte d'arrendament financer i reclamació de quantitat.  
  
Dispositiva  
Que estime la demanda deduïda per l'entitat BBVA Autorenting, SA, representada per la procuradora Irene Tormo Moratalla i assistida de la lletrada María del Carmen Pérez Cascales, contra Maevaenergias, SL, i Luis Macia Tito, declarats en situació processal de rebel·lia; declare, resolts els contractes d'arrendament financer número 7484789069788051, número 7812476913453895, número 9933359161488005, número 6270737347763702 subscrits entre les parts en el marc del contracte de 25 de juny de 2015; i condemne les demandades a abonar solidàriament a la part actora l'import de dènou mil cinc-cents cinquanta-un euros i cinquanta-cinc cèntims (19.551,55 euros), mes l'interés de demora pactat del 2 % anual des de la data d'interpel·lació judicial el dia 21 de novembre de 2016 fins a la data d'aquesta resolució reportant-se a continuació els interessos del article 576 de la Llei d'enjudiciament civil; tot això amb imposició de les costes processals del plet a la part demandada.  
  
Aquesta és la meua sentència que pronuncie, mane i signe.»  
  
Alacant, 23 d'octubre de 2018.- La lletrada de l'Administració de justícia: María Clara Curiel Enrique.
Diari Oficial de la Generalitat Valenciana


Sumari del DOGV 8943, del 03-11-2020 (2020/8935)

Informació pública de l'expedient de modificació substancial de l'autorització ambiental integrada, per a una instal·lació de regasificació de gas natural liquat, situada al terme municipal de Sagunt (València).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/8935


Data del document
:   30-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

Informació pública de l'expedient de modificació substancial de l'autorització ambiental integrada, per a una instal·lació de regasificació de gas natural liquat, situada al terme municipal de Sagunt (València). [2020/8935]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 089/19 IPPC, relatiu a la Planta de Regasificación de Sagunto, SA (SAGGAS), que té com a objecte la modificació substancial de l'autorització ambiental integrada d'una instal·lació de regasificació de gas natural liquat.  
Peticionari: Planta de Regasificación de Sagunto, SA. (SAGGAS)  
Emplaçament: ampliació del Port de Sagunt, al terme municipal de Sagunt (València).  
Projecte: Nova operativa de transvasament de GNL de vaixell a vaixell.  
Cosa que es posa en general coneixement perquè, en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.  
  
Durant aquest termini, els interessats podran examinar la documentació relativa a l'expedient esmentat en el portal web d'expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 20 d'octubre de 2020.- El director general de Qualitat i Educació Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8871, del 31-07-2020 (2020/6134)

Informació pública de la modificació puntual relativa al canvi de qualificació d'equipament.
--------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6134


Data del document
:   24-07-2020

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de la modificació puntual relativa al canvi de qualificació d'equipament.  
 [2020/6134]  
L'Alcalde, en virtut de les atribucions que li confereix la legislació vigent, ha dictat en data 24 de juliol de 2020, la següent Resolució núm. 8283 (Codi segur de verificació: J9AACRDJLF3AREHC2TMQ), que en la seua part dispositiva textualment diu:  
  
«Assumpte: Exp. 451002R. Canvi de qualificació d'equipament.  
Tràmit: Anàlisi de les al·legacions/informes realitzats durant el període de consultes i obertura del període d'informació pública.  
  
Primer  
L'obertura del període d'informació pública durant un període de quaranta-cinc dies de la modificació puntual consistent en canvi de qualificació d'equipament, expedient 451002R.  
  
Segon  
Conducta a publicar anuncis de la part dispositiva del present acord en el Diari Oficial de la Generalitat Valenciana i en premsa escrita de gran difusió i posar a la disposició del públic la documentació de l'expedient 451002R. L'adreça electrònica per a la seua consulta serà la pàgina WEB de l'Excm. Ajuntament de Sagunt.»  
  
El que es publica als efectes oportuns.  
  
Sagunt, 24 de juliol de 2020.- L'alcalde: Darío Moreno Llega.
Diari Oficial de la Generalitat Valenciana


Sumari del DOGV 8755, del 05-03-2020 (2020/611)

Notificació de la sentència dictada en el procediment ordinari número 672/2018.
-------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/611


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el procediment ordinari número 672/2018. [2020/611]  
De: CaixaBank, S.A.  
Procurador: Enrique Sastre Botella.   
Contra: Anmed Bouhaoui i El Nati Wunaoui.   
  
En el judici seguit en aquest jutjat, s'ha dictat sentència de data 01-07-2019, que s'ha ordenat notificar a Ahmed Bouhaoui i El Mati Bouhaoui. Atés que ha resultat negativa la pràctica de la diligència en el domicili que consta en les actuacions i que se'n desconeix el parador, se'ls fa saber que el text íntegre de la resolució es troba a la seua disposició en la Secretaria d'aquest jutjat, que aquesta resolució no és ferma i que, en contra, s'hi pot interposar un recurs d'apel·lació, dins del termini de 20 dies, davant d'aquest jutjat.  
I, a fi que valga de notificació en deguda forma a Ahmed Bouhaoui i El Mati Bouhaoui, expedisc aquest edicte.   
De conformitat amb el que disposa la Llei orgànica 15/99, de 13 de desembre, de protecció de dades de caràcter personal i altra legislació vigent en la matèria, les dades contingudes en aquesta comunicació tenen caràcter confidencial, per la qual cosa en queda prohibida la transmissió o comunicació per qualsevol mitjà o procediment i han de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que disposa la Instrucció 6/12, de la Secretaria de l'Administració de justícia.  
   
Torrevieja, 18 de desembre de 2019.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8905, del 15-09-2020 (2020/7319)

RESOLUCIÓ de 27 de juliol de 2020, de la Universitat Politècnica de Valencia, per la qual es nomena professora titular d'universitat.
-------------------------------------------------------------------------------------------------------------------------------------

### Dades del document

Número de DOGV
:   8905

Data del DOGV
:   15-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7319


Data del document
:   27-07-2020

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de juliol de 2020, de la Universitat Politècnica de Valencia, per la qual es nomena professora titular d'universitat. [2020/7319]  
De conformitat amb la proposta elevada per la comissió de selecció encarregada de jutjar el concurs d'accés convocat per la Resolució de 8 de gener de 2020 d'aquesta universitat, núm. 39/19 (plaça codi: 6220), (BOE 16.01.2020), i presentada per la persona interessada la documentació a què fa referència el punt onzé de la convocatòria esmentada;  
Aquest rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'Universitats i la resta de disposicions que la desenvolupen, resol:  
  
Nomenar Sandra Sendra Compte amb document nacional d'identitat núm. 2004\*\*\*\*\*\*, professora titular d'universitat de la Universitat Politècnica de València, de l'àrea de coneixement Enginyeria Telemàtica, adscrita al Departament de Comunicacions.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la publicació davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 27 de juliol de 2020.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8973, del 11-12-2020 (2020/10782)

Informació pública de la modificació puntual número 5 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10770


Data del document
:   27-11-2020

Organisme emissor
:   Ajuntament de Benijofar

Tipus de document
:   Anunci

Descriptors 

:   * Benijófar
    * administració local
    * pla d'urbanisme

Informació pública de la modificació puntual número 5 del Pla general d'ordenació urbana. [2020/10478]  
Una vegada iniciat el procediment d'avaluació ambiental i territorial estratègica simplificada de la modificació puntual número 5 del Pla general d'ordenació urbana de Benijófar mitjançant un acord de la Junta de Govern Local adoptat en la sessió de data 31.01.2019, de conformitat amb els articles 57.1 i 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet la modificació puntual número 5 del Pla general d'ordenació urbana de Benijófar, i el document inicial estratègic a informació pública per un període de quaranta-cinc dies, a comptar des de l'endemà de publicació del present anunci en el Diari Oficial de la Generalitat Valenciana.  
Durant aquest termini podrà ser examinat per qualsevol interessat en les dependències municipals, oficina tècnica municipal, perquè es formulen les al·legacions que s'estimen pertinents. Així mateix, la documentació està en el Portal de Transparència de la seu electrònica de l'Ajuntament: https://benijofar.sedelectronica.es  
  
  
Benijófar, 27 de novembre de 2020.- L'alcalde president: Luis Rodríguez Pérez.
Diari Oficial de la Generalitat Valenciana


Sumari del DOGV 8879, del 11-08-2020 (2020/6588)

ACORD de 7 d'agost de 2020, del Consell, de cessament i nomenament de vocals del Consell d'Administració de l'Autoritat Portuària d'Alacant.
--------------------------------------------------------------------------------------------------------------------------------------------

### Dades del document

Número de DOGV
:   8879

Data del DOGV
:   11-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6588


Data del document
:   07-08-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

ACORD de 7 d'agost de 2020, del Consell, de cessament i nomenament de vocals del Consell d'Administració de l'Autoritat Portuària d'Alacant. [2020/6588]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del consell d'administració de les autoritats portuàries; i el Decret 167/2010, de 15 d'octubre, del Consell, concreta aquesta composició per a les autoritats portuàries d'Alacant, Castelló i València.  
L'article 30.2 de la llei disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques, i entitats i organismes representats en ell; i que serà acordada per l'òrgan competent de la comunitat autònoma. L'Administració general de l'Estat ha comunicat la seua proposta de designació.  
En conseqüència, d'acord amb l'article 17.b de la Llei 5/1983, de la Generalitat, de 30 de desembre, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació en la reunió de 7 d'agost de 2020,  
  
  
ACORDA  
  
Primer  
Separar, com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, José Mazón Gambrino, amb efectes des del dia de la publicació en el Diari Oficial de la Generalitat Valenciana.  
  
Segon  
Designar, com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, María Araceli Poblador Pacheco, amb efectes des de l'endemà de la publicació en el Diari Oficial de la Generalitat Valenciana.  
  
València, 7 d'agost de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8793, del 20-04-2020 (2020/2796)

Notificació de la sentència dictada en el judici verbal número 1508/2018.
-------------------------------------------------------------------------

### Dades del document

Número de DOGV
:   8793

Data del DOGV
:   20-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2796


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 1508/2018. [2020/2796]  
En el present procediment, judici verbal 1508/2018, seguit a instàncies de Menorca, 17, CP, contra Angel Fernández Landete, s'ha dictat sentència, l'encapçalament i la part dispositiva de la qual són els següents:  
  
«Sentència núm. 48/2020  
València, 25 de febrer de 2020  
María Ángeles Chuliá Cerni, magistrada jutgessa del Jutjat de Primera Instància número 12 de València, he vist les presents actuacions sobre judici verbal seguides a instàncies de CP Menorca, 17, de València, representada pel procurador. Gómez Martínez i assistida pel lletrat Sancho-Tello Bertomeu, contra Ángel Fernández Landete, en vista dels següents,  
  
Dispositiva  
Estime la demanda interposada per Menorca ,17, de València, CP, contra Ángel Fernández Landete i condemne la part demandada a abonar 3.875,52 euros i interessos legals des de la reclamació judicial i costes processals.  
Contra la present resolució es pot interposar un recurs d'apel·lació.  
  
El recurs es prepararà per mitjà d'escrit presentat en aquest Jutjat en el termini de vint dies hàbils comptats des de l'endemà de la notificació, i haurà d'exposar les al·legacions en què es base la impugnació, a més de mencionar la resolució objecte d'apel·lació i els pronunciaments que impugna (art. 458 LEC), i prèvia acreditació d'haver-se consignat 50 euros en el compte de depòsits i consignacions d'aquest jutjat indicant-se sempre en concepte de ?Recurs?, seguit del codi ?02 Civil-Apel·lació?; caldrà indicar aquests conceptes i codis després dels setze dígits del compte expediente (separats per un espai), si es realitza mitjançant transferència bancària. S'han de realitzar tants ingressos diferenciats com resolucions s'han de recórrer (disposició addicional 15 LO 1/2009, de 3 de novembre).  
Així ho acorde i signe.»  
Atés que el demandat, Ángel Fernández Landete, es troba en parador ignorat, s'expedeix el present edicte perquè li servisca de notificació de forma deguda.  
  
València, 25 de febrer de 2020.- La lletrada de l'Administració de justícia: Mónica Rubio Solanes.